王卓祺

王卓祺係香港特別行政區政府中央政策組全職顧問、香港中文大學社會工作系教授，做過香港亞太研究所副所長，兼瑪嘉烈醫院同埋葵涌醫院醫務委員會委員。佢參與加2006年香港選舉委員會界別分組選舉社會福利界，以1125票當選。2008年，獲香港特區政府頒發榮譽勳章，表揚佢對低收入階層民生問題意見嘅貢獻。

學歷
聖伯多祿中學中五畢業、香港大學社會工作碩士、英國錫菲爾大學哲學博士研究專長
佢嘅專長係社會政策比較研究，貧窮線及社會保障、公民身份與社會權利、主觀福利及管治指標研究，中國福利及醫療改革。學術著作包括編著《東亞國家和地區福利制度 : 全球化、文化與政府角色》、《兩岸三地社會政策：理論與實務》，East Asian welfare regimes in transition : from Confucianism to globalisation (Walker, Alan, and Wong Chack-kie eds., Bristol : Policy Press, 2005),Poverty monitoring and alleviation in East Asia，China's urban health care reform: from state protection to individual responsibility等專書同埋一百多篇學術期刊著作及專業論文。

研究項目
王卓祺教授嚮2010年4月公佈《「香港和諧社會」研究》調查發現，香港大多數市民贊成以「社會和諧」為社會發展路向，2010年同意/非常同意香港係和諧社會嘅受訪者只有26.5%，較2008年嘅37.5%同埋2006年嘅37.8%顯著下降。民意第一次確認香港唔係一個和諧社會。2010年，七項影響社會和諧嘅因素較兩年前全面惡化，尤其係政治紛爭同埋官民矛盾。有25.9%受訪者同意/非常同意用激烈手法要求政府回應訴求，較2008年21.4%多咗4.5百分點。以2009年六百萬成年人口估計，即有一百五十萬人左右認同激烈對抗方法。王卓祺認為，呢次調查結果反映香港貧富懸殊問題嚴重同埋小市民同大財團之間嘅深層次矛盾，擔心香港民怨就嚟「爆煲」呢個調查結果引起媒體廣泛報導同埋討論。

社會參與
佢嘅社會參與包括港大學生會《學苑》總編、論政團體《匯點》創會秘書同埋副主席，長春社、綠田園、香港青年獎勵計劃、瑪嘉烈醫院及葵涌醫院醫務委員會委員、新家園協會等義務工作同埋中央政策組非全職顧問。

Wong Chack Kie
 王卓祺教授

聖伯多祿中學舊生
香港大學舊生
香港社會工作者
香港教育家
卓祺